[Boek] BrandHoë politici sweer saam om Suid-Afrika in ’n diktatorskap te dompel. Die armes het genoeg gehad en kom in opstand. Die land brand. Sagte kolonisasie, noem party mens dit. Staatskaping noem die media dit. Mense vir wie Thys Krige omgee, kry seer. Kort daarna word hy deur internasionale agentskappe genader om te help, want ons korrupte president speel in die hand van buitelandse moondhede met imperialistiese ambisies. Die tentakels daarvan is al so diep in die struktuur van mense in sleutelposte, dat niemand meer seker is wie betrokke is en wie vertrou kan word nie. Die diknekke word ryker. Die armes krepeer. Die prez weet sy einde is naby. Hy soek ’n rede om ’n noodtoestand af te kondig. Thys se speurwerk kom op ’n afgryslike ontdekking af… Hy vermoed traangas word gedokter met dwelms om mense heeltemal berserk te maak. Is mieliepap, die stapel van die armes, volgende? Brand is ŉ donker, skokkende verhaal, veral op emosionele vlak. Venter het min genade vir sy leser. Dié bok bied oplossings, maar nie spookasemeindes nie. Brand is die vyfde boek in die Thys Krige-reeks. Dieper as die bloed, Ou bloed, Waar boosheid broei en Plasenta was die eerste vier. Uitgewer: Lapa Uitgewers Prys: R270.00* *Prys onderhewig aan verandering